Аҩныҵҟатәи аусқәа рминистрра Бадри Есебуа иаанкылара иазку аофициалтә информациеи авидеоматериали аланарҵәеит
12:16, 08.02.2023
Аҩныҵҟатәи аусқәа рминистрра «Қырҭтәыла абанк» жәыргьыҭтәи афилиал арҳәреи ауаа шасыс ргареи азы изышьҭаз Бадри Есебуа иаанкылара иазку аофициалтә информациеи авидеоматериали аланарҵәеит.
«Аҩныҵҟатәи аусқәа рминистрра аусзуҩцәа Гыртәыла дааныркылеит 2020 шықәса жьҭаара 1 азы «Қырҭтәыла абанк» жәыргьыҭтәи афилиал арҳәреи ауаа шасыс ргареи азы изышьҭаз Бадри Есебуа.
Есебуа закәандарала амцабџьар аныҟәгареи, амчылареи, атеррористтә акт амҩаҧгареи, ауаа шасыс ргареи азы ахара идуп.
Аусеилыргара мҩаҧысуеит Қырҭтәыла ашьауҕатә закәанеидкыла 150, 236, 323, 329 ахәҭаҷқәа рыла. Ари ацәгьауразы иазҧхьагәаҭаоуп 15 шықәсанӡа аҭакра», — иануп Аҩныҵҟатәи аусқәа рминистрра аинформациаҿы.